Խալիդ իբն Աբդուլ-Ազիզ իբն Աբդուրահման Ալ Սաուդ

Խալիդ իբն Աբդուլ-Ազիզ իբն Աբդուրահման Ալ Սաուդ (), Սաուդյան Արաբիայի չորրորդ թագավորը 1975-1982 թվականներին և թագավոր Աբդուլ Ազիզի հինգերորդ որդին իր կնոջից ՝ Ալ-Ջաուհարա Բինթ Մուսաիդ Ալ-Ջիլյուվիից։

Վաղ տարիներ 
Ծնվել է 1913թ. փետրվարի 13-ին Էր Ռիադում։ Սաուդյան Արաբիայի հիմնադիր և առաջին թագավորի ՝ Աբդուլ Ազիզ Ալ Սաուդի հինգերորդ որդին։ Նրա մայրը ՝ Ալ-Ջաուհարա Բինթ Մուսաիդը, պատկանում էր Ալ-Ջիլյուվի ցեղին ՝ ալ Սաուդ դինաստիայի կողային ճյուղին, որի ներկայացուցիչները հաճախ ամուսնանում էին տոհմի թագավորական ճյուղի ներկայացուցիչների հետ։ Նրա միակ եղբայրը արքայազն Մուհամմեդն էր (1910-1988)։

Պաշտոն 
1932 թվականին նշանակվել է Հիջազի փոխարքա՝ հաջորդելով իր եղբորը ՝ Ֆեյսալին, ապագա թագավորին, որը արտաքին գործերի նախարարն էր։ Նա փոխարքա  էր մինչև 1934 թվականը։ Այնուհետև նա միացավ բանակին և կռվեց Եմենի զորքերի դեմ։ Պատերազմի ավարտից հետո նա նույն թվականին դարձավ ներքին գործերի նախարար։

1943 թվականի սեպտեմբերին եղբայր Ֆեյսալի հետ այցելել է ԱՄՆ, որտեղ նրանք հանդիպել են այդ ժամանակ գործող նախագահ Ֆրանկլին Ռուզվելտի հետ։

Գահաժառանգ 
Թագաժառանգ է դարձել 1965 թվականին այն բանից հետո, երբ նրա ավագ եղբայրը ՝ արքայազն Մուհամեդը, հրաժարվել է այդ տիտղոսից։ Մինչ թագադրումը աշխատել է ՄԱԿ-ում։

Թագադրումը և թագավորության արդյունքները 
1975 թվականի մարտի 25-ին թագավոր է դարձել իր եղբորորդու ՝ Ֆեյսալ իբն Մուսաիդ Ալ Սաուդի կողմից Ֆեյսալի թագավորին սպանելուց հետո։

Նրա օրոք Սաուդյան Արաբիայում ստեղծվել է ժամանակակից ենթակառուցվածք, իրականացվել է կրթության բարեփոխում, դպրոցների զանգվածային կառուցում, կատարելագործվել է առողջապահական համակարգը, իրականացվել է երկրորդ արդյունաբերական հնգամյա ծրագիրը։ Վերականգնել է Սաուդյան Արաբիայի արտաքին քաղաքական ամուր կապերը ԱՄՆ-ի հետ։

Նրա անունով է կոչվում Էր Ռիադի միջազգային օդանավակայանը։ Նախագահել է 1981 թվականի մայիսի 25-ին Աբու Դաբիում Պարսից ծոցի արաբական պետությունների համագործակցության խորհրդի բացմանը։

1981 թվականին պարգևատրվել է թագավոր Ֆեյսալի միջազգային մրցանակով։

Մահ 
Մահացել է 1982 թվականի հունիսի 13-ի կիրակի առավոտյան սրտի կաթվածից, Թաիֆ քաղաքում 69 տարեկան հասակում և թաղվել Էր Ռիադի "Ալ-ուդ" գերեզմանատանը։

Նրա իրավահաջորդը նրա արյունակից եղբայր թագաժառանգ ֆահդն էր, ով զգալիորեն օգնեց թագավորին երկրի կառավարման գործում։

Ընտանիք 
Նա ունեցել է 6 կին։ Որոնցից ունեցել է 6տղա և 8 աղջիկ ։ Նրա որդիներից՝

Արքայադուստր Նուրա բինթ Թուրկի բեն Աբդուլազիզ բին Աբդուլլահ բին Թուրքի Ալ Սաուդից.

 Արքայազն Բանդար (1935-2018) - ավագ որդին և Ալ Սաուդի ընտանեկան խորհրդի անդամ անձնական հարցերի համար,
 Արքայազն Աբդուլլահ - Թագավոր Խալիդ հիմնադրամի ղեկավար,

Արքայադուստր Սիտա բինթ Ֆահդ ալ-Դամերից․

 Արքայազն Ֆեյսալ (Ծն. 1954) — Ասիրի Էմիր (2007-2018); Խալիդ թագավորի հիմնադրամի հոգաբարձուների խորհրդի նախագահ։

Ծանոթագրություններ 

Տղամարդիկ
Սաուդյան Արաբիայի նախարարներ
Սաուդյան Արաբիայի քաղաքական գործիչներ
Անձինք այբբենական կարգով
Սաուդյան Արաբիա
Անձինք
Պետության ղեկավարներ
Սաուդյան Արաբիայի պատմություն
Թագավորներ
20-րդ դարի քաղաքական գործիչներ
Իսլամական ղեկավարներ